**Проект №BG05M2OP001-2.016-0019**

Ръководството на Югозападния университет „Неофит Рилски“ и Екипът за управление на Проект BG05M2OP001-2.016-0019 „Иновативно образование в хуманитарни и социални науки чрез цифрова трансформация и модернизация на учебните програми във Великотърновския университет "Св. св. Кирил и Методий", Софийския университет "Св. Климент Охридски", Югозападния университет "Неофит Рилски" и Техническия университет в Габрово в партньорство с чуждестранни университети от Гърция, Полша и Румъния“, финансиран по Оперативна програма „Наука и образование за интелигентен растеж” 2014 – 2020 г.”, на основание заповед на ректора на ВТУ № РД-10-1836/12.11.2021 г., изискванията на Ръководство за изпълнение на административни договори за предоставяне на безвъзмездна финансова помощ по приоритетни оси 2, 3 и 5 на Оперативна програма „Наука и образование за интелигентен растеж“ 2014 – 2020 г., относно изискването за извършване на подбор на лица, които не са били предмет на предварителна оценка,

**ОБЯВЯВА ПРОЦЕДУРА ЗА ПОДБОР**

**на** **преподаватели за разработване на лекционен курс и дигитални ресурси за дисциплини, включени в нови магистърски програми по проект** **BG05M2OP001-2.016-0019** в ЮЗУ „Неофит Рилски“ по професионално направлениe 2.1, както следва:

**Бенефициент – Югозападен университет „Неофит Рилски“**

**1. Магистърска програма „Дигитална култура: Език, литература, комуникация“, в професионално направление 2.1. Филология, 2 семестъра**

**Преподаватели за разработване на лекционен курс и дигитални ресурси за следните дисциплини:**

1. Задължителна дисциплина „Граници и идентичности – литературни ракурси“

2. Избираема дисциплина – (английски език)

3. Избираема дисциплина – (немски език)

4. Избираема дисциплина – (рускоезична литература – съвременни ракурси)

5. Избираема дисциплина – (немскоезична литература – съвременни ракурси)

6. Избираема дисциплина – “Литература и технологии“

7. Избираема дисциплина – “Синтактични специфики при превода на бългaрски език”

**2. Магистърска програма „Дигитална култура: Език, литература, комуникация“, в професионално направление 2.1. Филология, 4 семестъра**

**Преподаватели за разработване на лекционен курс и дигитални ресурси за следните дисциплини:**

1. Задължителна дисциплина „Тенденции и направления в езикознанието“

2. Задължителна дисциплина „Тенденции и направления в литературознанието“

3. Избираема дисциплина –(френскоезична литература)

4. Избираема дисциплина – “Преводът – теоретични и приложни ракурси – английски език”

5. Избираема дисциплина –“Преводът – теоретични и приложни ракурси – руски език”

6. Избираема дисциплина „Пол и комуникация“

***1.1. Кратко описание на длъжността*:**

Преподавателят създава пълно учебно съдържание, лекционен курс и дигитални ресурси за преподаване на съответната дисциплина пред студенти в съответната магистърска програма, като поема ангажимент да внедри дисциплината в учебния процес през академичната 2022/2023 г.

* Преподавателят трябва да разработи учебно съдържание и лекционен курс, обезпечаващи пълния хорариум лекции/аудиторна заетост по съответната дисциплина, съгласно длъжностната характеристика;
* Преподавателят трябва да изготви структура и съдържание на лекционния курс, както и съдържание на отделни теми, както и да формулира специфики и практически фокус на дисциплината и иновативни методи на обучение;
* Преподавателят трябва да разработи лекционния курс в мултимедиен формат;
* Преподавателят трябва да изготви цялата учебната документация на дисциплината/дисциплините – характеристика на дисциплината, конспект, литература и всички необходими за обучението атрибути;
* Преподавателят трябва да разработи необходимите за обучението дигитални ресурси и материали, за прилагане на иновативно обучение по дисциплината в обем, обезпечаващ пълния курс на преподаване.

***1.2. Минималните изисквания за заемане на длъжността:***

* Образование – висше;
* Научна степен – „доктор” или „доктор на науките“;
* Хабилитирано лице или минимум главен асистент на трудов договор в ЮЗУ „Неофит Рилски“ в съответното професионално направление – 2.1 Филология.
* Професионален опит – минимум 5 (пет) години в преподаване на студенти в образователна и квалификационна степен „бакалавър“ или „магистър“;
* Научни публикации, които са свързани с тематиката на дисциплината и/или магистърската програма и които са посочени в персоналния профил на кандидата в информационната система на ЮЗУ „Неофит Рилски“. С предимство са онези преподаватели, които имат монография, студии, дисертации или учебник, в същата или близки области до тематиката на дисциплината.

***1.3. Заетост по проекта:***

Трудов договор за период от 8 месеца, при заетост 25 часа/месец.

Кандидатите следва да имат предвид и допълнителна заетост за преподаване на новата учебна дисциплина при прием на студенти за академичната 2022/2023 година, която ще бъде регламентирана с отделен трудов договор.

**2. Процедурата за подбор на преподаватели по отделни дисциплини ще се проведе на два етапа**:

2.1. Проверка за съответствие на подадените от кандидатите документи;

2.2. Проверка за изпълнение на минимални изисквания за заемане на длъжността.

*В случай на наличие на повече кандидати за една дисциплина с равностойни квалификация и опит, окончателният подбор ще се прави от арбитражна комисия по избора, създадена на ниво проект.*

**3. Необходими документи за участие в конкурсната процедура:**

3.1. Заявление до Ректора на ЮЗУ „Неофит Рилски“ за участие в процедура по подбор на преподаватели (по образец, публикуван на страницата на ЮЗУ „Неофит Рилски“);

3.2. Автобиография (CV), изготвена по образец на проекта;

3.3. Декларация за обстоятелствата, че кандидатът е пълнолетен, не е поставен под запрещение, не е осъждан за умишлено престъпление от общ характер на лишаване от свобода и не е лишен по съответен ред от правото да заема определената длъжност – по образец;

3.4. Декларация в съответствие с нормативните текстове от Регламент (ЕС) 2016/679 на Европейския парламент и на Съвета (чл. 7) за съгласие за обработка на личните данни за целите на проекта – по образец;

3.5. Копие от документи за придобити образователни и научни степени и допълнителна професионална квалификация (специализация);

3.6. Копие от официални документи, които удостоверяват продължителността на професионалния опит (трудова книжка; осигурителна книжка и други);

3.7. Списък на публикации на кандидата и на онези негови произведения, които са в областта на дисциплината и/или магистърската програма, и които доказват минималните изисквания, посочени в обявата.

**4. Място и срок за подаване на документите за участие в процедурата по подбор:**

Документите за участие се представят в срок от **седем календарни дни** от публикуване на обявата в сайта на ЮЗУ „Неофит Рилски“. **Краен срок за подаване на документи – до 26.11.2021 г.** Документите се подават в Деканата на Филологическия факултет – стая 567, до 16:00 часа на 26.11.2021 г.

*Всички съобщения във връзка с провеждане на процедурата по подбор, както и образците на документите се обявяват на страницата на ЮЗУ*